
Wahai sebaik-baik makhluk! Tiada 
sesiapa untukku berlindung; 

Selain daripadamu (M), ketika berlaku 
huru-hara yang membingungkan (di 
Padang Mahsyar). 

Moga kedudukanmu (H) tidak sempit 
untuk menolongku; 

Apabila Tuhan Yang Maha Pemurah 
bertindak membalas segala dosa dan 
kesalahan hambaNya. 

Kebaikan dunia dan akhirat adalah 
sebahagian daripada kemurahanmu ( 311 ); 
Sementara ilmu di Luh al-Mahfuz 
dan al-Qalam adalah sebahagian 
daripada ilmu yang dikurniakan oleh 
Allah fg kepadamu (UI). 

Wahai diri! Janganlah engkau cepat 
berputus-asa daripada kesalahanmu 
walaupun besar; 

Kerana dosa besar adalah kecil di 
sisi keampunan Allah ff. 

Moga-moga rahmat Tuhanku ketika Dia 
membahagikannya; 

Sesuai dengan dosa yang dilakukan hingga 
dapat menghapuskan segala dosa ketika 
dibahagikan. 

Wahai Tuhan! Jadikanlah harapanku padaMu 
tidak dihampakan; 

Dan jadikanlah hisabku di akhirat kelak 
tidak menemui kerugian. 

Kasihanilah hambaMu ini di dunia dan akhirat; 
Kerana kesabarannya sangat lemah dan 
mudah kalah ketika menghadapi ujian dan 
cubaan. 

Izinkanlah awan rahmat mencucurkan 
rahmatMu sepanjang masa; 

Ke atas Nabi Muhammad %> dengan deras 
dan lebatnya. 

Begitulah juga ke atas keluarga dan para sahabat 
serta Tabi’in; 

Ahli taqwa, orang yang suci bersih, 
berlemah lembut dan mulia. 

Selama dahan kayu “Al-Baan” masih 
digoyangkan oleh tiupan angin “Shoba” (angin 
sepoi-sepoi bahasa); 

Dan selama unta menari kegirangan 
kerana mendengar lagu merdu yang 
didendangkannya . 

